AURREKO ATALETAN
Buruan tiro egin didazu!
Bai, gora! Primeran. Orain, goazen.
Kate Cha... borrokalari adoretsua zen.
Betikoa al naiz, William?
Nola da posible Lurrean unetxo bat egonda
traidore ahul sentibera bilakatzea?
Marken anaia da, beraz, nire familia ere bada.
Zuretzat egingo dut lan, Grayson andrea.
Ez zenuen kalterik garunean.
Baina gainerakoan bai.
Aldatu egin naiz.
-Berdina egin dezaket... -Ez.
-Huts egin diot. -Huts egin diot.
Liburuotan esaten dena egia da.
Aspaldiko lagun bat ikustera etorri naiz.
Belaunikatu Gromen aurrean!
Muturreko bat eman ordez, argazki bat eskatu behar zenioke
hurrengo gaizkile estralurtar edo zientzialari eroari,
zaletzat har zaitzan.
Batzuekin ondo atera daiteke.
Bueno, hori... Halako piurak daramatzat?
Hori ez da bitxiena...
Kontuz, gaizkile, gu gara...
GARAIEZIN
Hemen geratu nahi dut bizitzen.
Kanpadenda bat jarri dezakegu
eta hot dog eta natxoz elikatu.
Komiki gaindosi batek jota hilko zinateke hiru ordura.
Baina zoriontsu hilko nintzateke.
Liburu horien bila ibili naiz!
Ezin duzu dena erosi, Mark Grayson.
Nola ezetz?
Ondo zaude?
Bai, ondo nago.
Benetan?
Ondo nago.
Ez dugu zertan egun osoa hemen eman.
Gustuko duzun zerbait egin dezakegu.
Zergatik uste duzu hau ez dudala gustuko?
Bai.
Ados.
Esan nahi nuena da, agian zuk baino gustukoago dudala nik.
Gutxi egoten gara elkarrekin,
eta zuk gogoko dituzun gauzak ere egin nahi ditut.
Ez banago gustura, esango dizut.
Ongi da, barkatu.
Ez kezkatu. Egon gaitezen elkarrekin.
Ez dit axola zer egiten dugun,
eta, jakin dezazun, ziurrenik zuk baino komiki gehiago irakurtzen ditut,
oso lanpetuta baitzaude mundua babesten.
Ziurrenik hala da.
Egon.
Ilaran gaude?
Filip Schaff sinatzera etorri da.
TXAKUR ESPIRITISTA
Elkarrekin egotea da garrantzitsuena, ezta?
FILIP SCHAFF TXAKUR ESPIRITISTAREN SORTZAILEA
Filip Schaff.
Ene bada! Zale amorratua naiz!
-Bihotzez eskertzen dizut. -Galdera bat daukat.
Noiz aterako da denboraldi berria?
Telesailarena?
Ziurrenik urtebete barru.
Barkatu. Animazioak luze ematen du.
Sekulako lana izango da borroka eszenak egitea.
Bai, luze jotzen dute, baina baditugu trikimailuak
lana arintzeko.
Batzuetan ez da hizlariaren ahoa ikusten
ezpainak mugitzen ikus ez daitezen.
Hara, ez naiz inoiz ohartu.
Eta pertsonaia hitz egiten ari dela
bizkarreko planoak horretarako dira.
Beste batzuetan, plano orokor bat jartzen dugu.
Animatua dirudi, eta hain urrun dagoenez,
ez da nabaritzen dena geldi dagoela.
Eszena hauetan animazio gutxi dagoenez,
marrazki politagoak egin ditzakegu.
Baina batzuetan, artistak burua galtzen du
eta telesail guztiz desberdina dirudi.
Sinestezina da inor ohartu gabe egin daitekeena.
Milesker etortzeagatik!
Eskerrik asko zuri!
Bigarren denboraldia arretaz ikusiko dut.
Tipo itzela da.
Nora joan nahi duzu orain?
Ez dakit, artisten aretoak itxura ona du.
Eman segundo bat.
Kaixo, Eve. Zer moduz?
Mark, Rexek ihes egin du MDA ospitaletik eta misio batean abiatu da bera bakarrik.
Ezin naiz berarekin harremanetan jarri eta kezkatuta nago.
Ni ezin naiz joan, kontu bat daukat esku artean.
Bueno, nola ez. Esan non dagoen.
Comic-Conean utziko nauzu?
Rex arazotan omen dago.
-Baina agian... -Ez, lasai. Zoaz.
Gero hitz egingo dugu.
Milesker ez haserretzeagatik. Onena zara. Maite zaitut. Agur!
Belaunikatu zaitezte Gromen aurrean!
WALKERTON HONDAKIN NUKLEARREN BILTEGIA
Ez, mesedez. Tira!
Hamaika aldiz egin duzu eta beti irabazi duzu.
Bala batek buruan jota ere ez zara hil.
Eta tipo hau? Hutsaren hurrengoa da.
Ohikoa baino ez...
Garrodun munstro izugarri bat?
Primeran.
Kaka.
Kaka zaharra!
Hau da egingo duzuna, Rex.
Hor sartuko zara, garro denak errotik atera,
eta ipurtzuloetatik sartuko dizkiozu, dituenak dituela,
eta "Tontoloen planetara" bidaliko duzu atzera
edo bost axola zein planetara,
Rex Splode zarelako, eta hori egiten duzulako.
Aurrera.
Hautsa ez nahikoa Octoboss garaitzeko.
Zaude, zer?
Entzun hitzak!
Orain min zuri hemen!
Ene bada. Zergatik ez duzu lelokeriarik esan lehenago?
Zure kideek zuk bezala hitz egiten dute?
Octoboss denbora luze ikasten zure hizkuntza!
Barkatu hitzak ez ondo!
Ziur oso lanpetuta zaudela eta eskertzen dizut
nire hizkuntza nolabait ikasten eman duzun denbora,
baina jipoi ederra emango dizut hala ere.
Nork jipoitu nor?
Kaka!
Rex.
Ondo zaude?
Ondo nago.
Geldiarazi horiek.
Utzi Davy Jones nire esku.
Ziur zaude?
Nahiko handia da.
Mesedez.
Behar dut.
Hurrengoan hasi horrekin.
Dena garbi, bidali soldaduak.
Milesker, lagun.
Horren ostean...
berriz ere sasoian jartzea behar nuen.
Beste aukera zen dena utzi eta taberna irekitzea.
Zaude, zergatik ez dut hori egiten?
Hemen gaude.
Bai, ni ere hala sentitu nintzen aitarenaren ostean...
Jakina.
Jende gutxi da gai zuk jasan duzuna gainditzeko.
Areago, ez dakit inork gainditu dezakeen zuk jasan duzuna.
Gainera, harrigarria da hortz berriak atera izana.
Alajaina! Nik ere superbotere hori nahi dut.
Hockey jokalari kaskar bat dirudit.
Zer moduz zaude Amberrekin?
Konpondu duzue arazoa?
Egia esateko, ez.
Ezin naiz berarekin atera eragozpenik gabe.
Comic-Conean utzi dut hona etortzeko.
Zorretan nago, beraz, egin dezagun gauza bat.
Aukeratu egun bat, eta arazorik bada, Zaindariak eta ni arduratuko gara.
Eta badakizu zer? Cecil izorra dadila.
Ez dakit hori egin dezakegun.
Motel, fidatu nitaz.
Pasa dugun guztia pasata ere,
planetako superheroi talderik onena gara.
Sasikumea!
Lasaitu.
Lasaitu zu. Hau ergelkeria bat da.
Ez gehiegikeriarik egin.
Sistemak zure pentsamendua interpretatzen du...
Hori da!
Orain, berrezarri eta...
berriz hasi gaitezke.
-Drone horiek nahiko garestiak... -Ez!
Ez dut berriz egin nahi.
Ez dut horrela borrokatuko.
Alferrik da!
Eta ez dut garunean txip bat sartuko hobeto borrokatzeko.
Oso ebakuntza erraza da.
Amanda, zaude.
Honekin, ez zenuke berriz munstro bilakatu beharko.
Ez zinateke gehiago gaztetuko.
Konpondu zaitzaket.
Madarikatuta nago, ez matxuratuta.
Ez dizut laguntzarik eskatu.
Zer moduz dago Rae?
Oraindik ZIUan dago, baina guk uste baino gogorragoa da.
Osatuko da.
-Zer? -Toki hau.
Zer du?
Onenak garela suposatzen da.
Munduko superheroi onenak.
Eta?
Adarra jotzen?
Azter dezagun egoera.
Tipo hori jenio bat omen da,
baina bere ideiarik onena beste gorputz bat eraikitzea izan da
lankide bati lapurtutako DNA erabiliz, beste lankide batekin ateratzeko
hark ezer nahi ez badu ere.
Neska berbera gaztetu egiten da botereak erabiltzean,
eta ez zaio axola laster ahia jan behar badu ere.
Gure nagusia agure zahar bat da!
Eta bere nagusiak estatubatuar zuriak salbatzeko sakrifikatuko gintuzke.
Hezurrak hautsi dituen neska
gaizkilea barrutik leherrarazi nahian,
a zer nolako burutazioa.
Eta bolada txarra daraman piromanoa,
bala batek garun erdia kendu eta gero.
Eta azkenik, Shapesmith delako hori.
Ez nauzu aipatu.
Hasteko, burusoila zara.
Ilea zen Samsonen gakoa.
Bigarrenik, planetako superheroi onenak garela uste baduzu,
ileak ez du zerikusirik zure iritziarekin.
Lehen ez nintzen burusoila, baina zuzen zaude.
Ez gara munduko superheroi onenak.
Familia bat gara.
Ziur zaude?
Eta familia denak bezala, denok gaude burutik jota, nolabait.
Zu egongo zara jota.
Baina ordua iristean, hautsezinak gara.
Horregatik gara onenak.
Berria zara eta ez duzu ulertzen.
Zer? Ez!
Familia bat bagara, ama eta aita dibortziatzen ari dira.
Eskaera baztertua.
Ez zen eskaera bat.
Dagoeneko bi kide falta zaizkigu, eta utzi nahi duzu?
Inolaz ere ez.
Katerengatik bada, ulertzen dut.
Ez dut segurtasunik, Cecil.
Ezegonkor nago.
Arriskutsua naiz horrela.
Gure planeta salbatu berri duzu Marteko eraso batengandik.
Nire erruz galdu dugu ia!
Ez naizelako Garaiezinez fidatu.
Eta planeten arteko gerra
hasi dut ia, begi bakarreko bere lagunarekin!
Lur jota nengoen, Cecil.
Kate hil zenetik, askoz okerrago nago.
Ez dizut joaten utziko.
Hartu ezazu atseden bat.
Aurrekoan aipatu nizkizun oporrak. Ados?
Nora zoaz?
Etxera.
Rudy, zatoz hona!
Bai, jauna?
Zure postu zaharra libre geratu da.
Ongi etorri.
Bukatu zela uste zenuen?
Hasi baino ez gara egin.
Lan asko dugu.
Heroiren bat zu salbatzera etortzeko itxaropena izango duzu.
Ikus dezagun.
Dirudienez, zu, ni eta zientzia baino ez gaude hemen.
Hasi gaitezen.
Lasai. Zurekin nago.
Zurekin nago.
Amets bat baino ez da izan.
Ez zen benetakoa.
Benetakoa zen, William.
Gertatu zen.
-Badakit, baina... -Ez dakizu.
Ez dakizu, ez daki inork.
Begiak ixten ditudanean, Sinclairren aurpegia ikusten dut.
Psikologoak esan zuen denbora beharko duzula...
Ez dut honetara ohitu nahi.
Ez dakit zer den okerrago.
D. A. Sinclairrek nire zatiak kentzea, edo doktoreek berreraikitzea.
Ez, Donald, ezin duzu dimititu.
Jesus, zer bota diote gaur urari?
Berreraiki ninduzun, gezurra esan eta nire agentzia kendu zenidan.
Bestela, hilda zeundeke.
Onartezina da, jauna.
Ezin dut zuretzat lanean jarraitu.
Ez dakit nor...
edo zer naizen.
Zu zeu zara, Donald. Eta kito.
Nola izango naiz ni?
Oroimena ezabatu didazu.
Hori ez nuen nik erabaki.
Orduan nork?
Eseri.
Hau ikusita daukat...
Eseri.
Tori. Baimen osoa.
Ez zuk ezagutzen zenuen pasahitz hori.
Gogoratu, zuk eskatu duzu.
Azkar!
Apur bat gehiago. Itxaron hemen. Oraintxe nator.
Jainko maitea.
Borroka baten aurretik ere horren urduri jartzen zara?
Ez, baina Seismic doktoreak ezin nau kaleratu.
Elkarrekin egon behar dugu hemen.
Maitagarria zara.
Entseatu dugu hau.
Familia larrialdi bat izan duzu.
Hori esan besterik ez duzu.
Eta ez badu sinesten?
Pentsatuko dugu zer egin.
Elkarrekin.
Grayson jauna?
Dekanoa zure zain dago.
DEKANOA
Jauna, familia larrialdi bat izan dut, baina itzuli naiz eta hitzematen...
Zure familia larrialdiaren berri dut, Grayson jauna.
Winslow zuzendaria?
Winslow dekanoa naiz orain, Mark.
Ez nekien postuz aldatu zenuenik.
Ez dituzu Hileko Unibertsitate Berriak irakurtzen, antza.
Nik...
Eseri.
Ez dakit zer den baxuagoa, zure nota edo eskolan egon zaren egun kopurua.
Ia seihileko osoa galdu duzu.
Ez zen nire asmoa, jauna.
Beste edozein dekanok kalera botako zintuen.
Baina badakit zure aitarena.
Bera hil zenetik gogorra izango zen aurrera egitea.
-Jauna. -Baina aukeratu beharra duzu, Mark.
Unibertsitatea aukeratuz gero, gogor saiatu.
Bestela, egin zure bidea beste nonbait.
Baina hartu erabakia.
Unibertsitatean egon nahi dut.
Ez dakit egia den.
Baina hilabete emango dizut froga dezazun.
Nik erabaki nuen oroimena ezabatzea?
Inork ezin du hainbeste trauma jasan.
Oztopatuko zintuela uste zenuen,
zure lana egitea eragotziko zizula, eta zalantzati egongo zinela.
Erabakia zurea da.
Beti izan da zurea.
Egin ezazu.
Taldeari esango diot.
Hamalau eskaintza!
Hasierako prezioa baino askoz garestiago saldu ahalko dugu.
Merkatua gori-gorian dago.
Baina zure etxeak are gehiago.
Lan bikaina egiten ari zara, Debbie.
Nire bizimodura itzuli naiz, azkenik.
Milesker ekartzeagatik.
Bihar arte.
Debbie.
Nirekin afaltzera etorri nahi duzu?
Noizbait. Zera, ez gaur, noski.
Ez, lasai.
Ergelkeria izan da. Lankideak gara. Barkatu.
Libre duzu osteguna?
Ama!
Zure mira izan dut, Oliver.
Ondo pasatu duzu?
Animaliak ikasi ditugu.
Eta Oliver txikiak oso azkar ikasten du.
Benetan diot.
Zaindu dudan beste edozein umek baino azkarrago ikasten du.
Berak... Nabaritu al duzu...
Botererik?
Ez, oraindik ez.
Ez dakigu inoiz esnatuko zaizkion.
Baina nire iritzia jakin nahi baduzu,
Marki baino azkarrago esnatuko zaizkiola uste dut.
Oliverrekin dena azkarrago gertatzen dela konturatu naiz.
Bihar arte.
-Aupa, April. -Kaixo.
Pozten naiz zu ikusteaz.
Zure anaiatxoa oso ikasle azkarra da.
Zatoz hona.
Zer moduz eskolan?
Zer moduz dago Amber?
Ulertzen dut.
Amberri egia esatean dena konponduko zela uste nuen.
Baina ez da hala izan.
Mutil-lagun txarra naiz.
Orain badaki zergatik.
Ez dakit hori hobea den ala ez.
Hobea da.
Beti da hobea egia jakitea.
Aita eta zu elkarrekin irteten ibili zineten, ezta?
Bai.
Berehala ezkondu eta zu jaio zinela uste zenuen?
Ez, baina, bai.
Nolakoa izan zen?
Zuretzat.
Bueno...
Zirraragarria zen.
Berehala maitemindu nintzen.
Superheroi batekin nengoen.
Oso dibertigarria zen.
Bera ere aldrebes samarra zen.
Behin, zuhaitz bat ekarri zidan loreen ordez.
Loreak baino hobea zela uste zuen.
Asko irakatsi nion Lurrari buruz.
Orekatuak geunden.
Baina denbora asko igarotzen zuen kanpoan.
Bakarrik nengoen.
Oso bakarrik.
Zu iristean hobetuko zela pentsatu nuen.
Eta maite zaitut, baina ez da gauza bera.
Nik...
Zaila zen haurra bakarrik zaintzea asteetan zehar.
Eta orain berdin, Oliverrekin.
Zure aita ez dago hemen.
Eta ez dut nahi hemen egon dadin, baina...
Bakarrik sentitzen bazara, harremana benetakoa da?
Nahiago zenuke aita ezagutu izan ez bazenu?
Ez.
Ez zintudalako zu edukiko.
Ezta Oliver ere. Gu hirurok bakarrik bagaude ere.
Baina gu ez bagintuzu?
Ez dakit.
Eskerrak hemen zauden.
Markek ez dit telefonoa erantzuten. Ez nekien nor deitu.
Ene bada.
Aizu, Rick.
Altuera hau nahikoa izango da?
Ez esan hori.
Ez dakit.
Agian ez da jada nahikoa izango.
Rick. Gogoratzen nauzu, ezta?
Kaixo, Donald. Mesedez, ez hurbildu gehiago.
Jakina, ez naiz hurbilduko.
Baina jaitsi zaitez hortik, eta esan zer gertatzen den.
Zer gertatzen den?
D. A. Sinclairrek txiki-txiki egin ninduela
eta gobernuak berreraiki ninduela,
baina ez osorik.
Zatiak falta zaizkit eta ez dakit zer egin.
Badakit nola sentitzen zaren.
Ez, ez dakizu. Nola jakingo duzu?
Zu ere harrapatu zintuen?
Berak ez.
Bera bezalako beste batzuek.
MDAk berreraiki nau, zu bezala.
Biok hilda behar genuke.
Ni hil naiz.
39 aldiz hil naiz.
Orain arte.
Eta 39 aldiz berreraiki naute,
bidean nire zatiak galdu arren.
Ez dakit zenbaki zehatza zein den, baina % 98 inguru naiz makina.
Nola?
Nola bizi zaitezke horrela?
Ezin nuen.
Oroimena ezabatu zidaten.
Baina hori akats bat izan zen.
Zuei esker konturatu naiz horretaz.
Nola?
Hil naizen bakoitzean berreraiki egin naute
mundua hobetzen lagundu nuelako.
Zuk ere hala egin zenuen Sinclairren aurka.
Garaiezin eta William salbatu zenituen.
Ez gara gure gorputza.
Gure erabakiak baizik, guri esker eraldatutako bizitzak eta maite ditugunak.
Edo maite gaituztenak.
Ez dut zertan hori ahaztu.
Ezta zuk ere.
Rick, jaitsi hortik.
Telefonoa itzalita.
Entzungailua kanpora.
Ezer ere ez ezkutuan.
Ados.
Ez naute eragotziko, ez naute deituko mundua salbatzeko.
Gaur gauean, gu biok baino ez.
Arazo etikoak dauzkat honekin.
Ez, lasai. Zaindariekin hitz egin dut, haiek arduratuko dira.
Cecilekin akordio batera iritsi naiz, astean bi gau libre emango dizkit.
Ez zegoen oso pozik, baina behar nau, beraz, hor konpon.
Badakit bolada txarra izan dugula.
Baina erabakia hartu dut.
Eta zu zara nire aukera.
Hori ez da oso etikoa izango,
baina pozten naiz.
Eta arropak zer?
Erraza.
Zu nire bizkarrean eta maletak eskuetan.
Oporrak Hawaiin?
Nola ordainduko dugu hotela?
Kanpin zoragarriak omen daude Hawaiin.
Arazo batzuk ezin dira konpondu superheroi izanda ere.
Soldata eskatuko diot Cecili.
Ideia ona al da?
Orduan beretzat lanean ariko zinateke.
Bai.
Lanaldi erdiko lana bilatu dezaket.
Lan-poltsa daukate ikasle batzordekoek.
Lagun batzuk ditut han.
Datorren urtean batzorderako aurkeztuko naiz.
Zer?
Ezer ez.
Zera...
Notak igotzen lagundu beharko didazu.
Teknika sekretu bat irakatsiko dizut.
Gakoa da... ikastea.
Ezagutzen dut hori.
Ezin al dut inor jipoitu notak igotzeko?
Harrigarria bada ere, arazo batzuk ez dira jipoiekin konpontzen.
Mark Grayson.
Garaiezin.
Zatoz nirekin berehala,
edo emakume hau hilko dut.
Entzun?
Mark?
Ene bada. Nor zara zu?
Nire izena Anissa da eta Viltrum Inperioko agentea naiz.
Emakume honi burua atera aurretik
harrapatu nazakezula uste baduzu...
saiatu zaitez.
Zer nahi duzu?
Hitz egitea.
Biok bakarka.
Ongi da.
Bera edo beste inor zauritu gabe joaten bazara,
zeruan elkartuko naiz zurekin.
Zatoz azkar.
Edo itzuli eta denak hilko ditut.
Bera izango da lehena.
Lasai.
Lasai. Barkatu.
Joan behar naiz.
Itzuli zaitez.
Cecil, hor zaude?
Cecil!
Ez didazu entzun, ala?
Hitz egitea baino ez dut nahi.
Viltrumitekin kontuz ibiltzen ikasi dut.
Ez dakizu asko zure jendeari buruz.
Ez dira nire jendea.
Ezin da Chicagokoa berriz gertatu.
Lortu ahal duzuen informazio guztia.
Bagara zure jendea.
Baina oraindik ez duzu onartu.
Ahal dugun guztia egiten ari gara zuri laguntzeko.
Baina ez dugu aukera askorik.
Hitz egin dezala ahalik eta gehien.
Zer nahi duzu?
Planeta hau ikertu dugu.
Bejondeizuela.
Gizadiak % 18 baino aukera gutxiago ditu bizirauteko
hurrengo bi mendeetan milaka milioi pertsona hil ezean.
Mehatxu bat al da?
Egia baino ez.
Mundu honetako boteretsuenek planeta suntsitu dute.
Baliabide guztiak gorde dituzte.
Planetako lur asko ezingo dira habitatu gizakien diru-gosearen erruz.
Bai, badakit.
Baina hemen zaude,
nirekin borrokatzeko prest, haiek geldiarazi beharrean.
Ez da erraza.
Erraza da.
Klima konpontzeko teknologia dugu,
goseteak bukatzeko eta gaizkileak zigortzeko.
Zuk ehun urtean baino
bizitza gehiago salbatuko ditugu guk urtebetean.
Planetari eta jendeari huts egiten ari zara.
Ez al zara konturatzen?
Behintzat ez dut hiltzen.
Baina viltrumitei aurre egiten diguzun egun bakoitzeko, milaka hilko dira.
Gizaki horiek ez dizute axola?
Hezur eta muskulu dentsitatearen arabera,
irabazteko % 18 baino aukera gutxiago ditu Markek
berarekin borrokatzen bada.
Zoragarri.
Cecil, momentu honetan...
Zenbat ReAnimen daude borrokarako prest?
Borrokarako? Nik ez...
Erantzun galdera, Sinclair!
Bat ere ez dago borrokarako prest.
-Data adostu genuen eta... -Jauna!
Zer?
Sateliteek Kaiju handi bat identifikatu dute.
Ozeano Barean.
Gurutzaontzi batera gerturatzen ari da.
Kaka.
Viltrumitok ez dugu dibertsioz hiltzen,
nahiz eta batzuetan dibertigarria izan.
Hildako gizakiak ez digute ezertarako balio.
Ea benetan esaten duen.
Gurutzaontzi bat arriskuan dago hego-mendebaldean.
Maite dituen gizakiak salbatzera joan behar duzula esan.
Ontzi bat arriskuan dago.
Laguntzera noa.
Bihotzez esan baduzu hori, ez nauzu geldiaraziko.
Zurekin joango naiz.
Nolanen semea zein indartsua den ikusi nahi dut.
Kaka.
Itxaron hemen.
Horrek ere balio du.
Ezer egiten ez banuen, hilko ziren.
Gure inperioak Lurrean egingo lukeen bezala.
Bai, milesker.
Kaka.
Uharte bat dago bost kilometrora.
Mila esker.
Eskerrik asko.
Ez da ezer. Esan entzuten gaituztenei ere.
Azkarra da.
Asko arduratzen zara planeta honetaz eta bertako bizilagunez.
Nire lana da.
Baina argi geratu da zein izan behar den erabakia.
Gizaki hauek denak niri esker daude bizirik.
Viltrumitek planeta hartuz gero, akabo halako mehatxuak.
Viltrumita zara, jokatu horren legez.
Izan zaitez zure aitaren semea.
Ez!
Ez.
Ez naiz zuetako bat.
Gizakiok ez gara perfektuak, eta dena izorratzen dugu,
baina gure erabakiak hartu behar ditugu.
Okerrak badira ere.
Arrazoi logikoak eman eta hainbeste bizitza salbatu ostean,
oraindik ezin duzu egia ikusi?
Hobe duzu joan.
Kontuz, Mark.
Zu baino indartsuagoa da.
Gogoratu hitzekin hasi garela.
Heziketa etetera ausartzen zara?
Ikasle txarra naiz.
Zaindariak bidean dira, 22 minutu barru iritsiko dira.
Heroi errefortzuak prest daude...
Otsoetara botatzea litzateke. Besterik?
Hegazkin-ontziak, itsaspekoa eta soldaduak.
Orbita-grabitatezko armak eta bi bonbaketari,
baina azkarregia da.
Nolan baino azkarragoa.
Gu iristen garenerako milaka kilometrora egon daitezke.
Viltrumita bakarraren aurka ere ez dugu zereginik.
Jauna, beste... aukera bat dago.
Misio bat daukazu
zure benetako kideek emana.
Eta beteko duzu.
Mark, aditu.
Esan baietz.
Esan planeta menderatuko duzula.
Ezin duzu garaitu, mutiko.
Esan eta joaten denean txerri hauek garaitzeko prestatuko gara.
Ez.
Mutiko.
Ikasteko gai zarela frogatzeko zure azken aukera da.
Esan ezazu baietz eta kito, Mark!
Aurrera.
Behar nauzu ala ez?
Erabaki ezazu.
Nire zeregina ez da zu hiltzea.
Baina beste norbait etorriko da.
Eta oraindik zure patuari uko egiten badiozu,
oker zaudela frogatuko dizu,
eta planeta osoak ordainduko du.
Hobe duzu ordurako iritziz aldatu.
Atmosferatik irten da.
Abiadura irabazten ari da espaziorantz.
Gaitz erdi, ostia.
Jarraitu ezazue erne beste hamar minutuz, gero esan denei erlaxatzeko.
Arriskutsua izan da hori, Mark.
Hitz ziztrin batzuengatik.
Ez dira edozein hitz.
Oso indartsua zen.
Ezingo nuen geldiarazi jendea hiltzen hasi izan balitz.
Hori nola konpondu pentsatuko dugu.
Baina ezingo duzu gau librerik hartu.
Ados.
Nola aurkitu gaitu?
Ez dakit.
Berriz aurkitu gaitzake?
Baliteke.
Bere eskua...
burdina bezain gogorra zen.
Nahi izan balu, txiki-txiki egin nintzakeen.
Ezin nintzen mugitu.
Arnasa ozta-ozta hartzen nuen.
Ni ere hala nengoen.
Ez dakit zer egin dezakegun, Mark.
Zer esan nahi duzu?
Ni ez naiz zu bezalakoa.
-Amber... -Ez, geldi.
Kontua ez da ausarta edo indartsua izatea.
Ni banaiz. Baina hau bestelakoa da.
Nik ez daukat kontrolik, Mark.
Nola egongo naiz haserre edo triste
mundua salbatzen ari bazara?
Bat-batean hilabete luzez desagertzen bazara?
Zurekin egon beharrean, bakarrik banago?
Ez dut horrela egon nahi.
Gorroto dut.
Baina nire bizitzak ere axola du.
Agian hutsala da, garrantzi gutxikoa,
baina axola du.
Eta zure alboan, ez da ezer.
Are okerrago, zure aurka erabili dezakete,
emakume horrek egin duen bezala.
Zu ukitu zaituenean sutan jarri naiz.
Nire aitaren antzekoa naizela konturatu naiz.
Burua galduko nuke zauritzen bazaituzte.
Nire ama kezkatuta bizi zen,
eta beti esaten zion ez zuela kezkatu beharrik.
Gezurra esaten zion.
Beti.
Eta bazekien.
Nik ezin dut.
Ezin dut hori egin.
Egoera ez da aldatuko, ezta?
Ezin naiz zure munduan bizi.
Nahi dut.
Eta saiatu naiz, baina ezin dut.
Zer egingo dugu, Mark?
Ez dakit.
Agian hori da erantzuna.
Sentitzen dut.
Nik ere bai.
AMA
Kaixo, ama.
Kaixo, Mark.
Noiz itzuliko zara etxera?
Eta?
Ulertzen dut.
Mutikoak ez du ez arrazoia ez ondarea aditzen.
Ezin izan duzu konbentzitu.
Jenerala, kutsatuta dago, bere aita bezala.
Jainko maitea!
Ikusi ote naute?
Baietz uste dut.
Ziur ikusi nautela.
Oraingoan min gutxiago eman dit.
Interesgarria.
Ez dago hain indartsua den Unoparrik.
Zure datuak zaharkituta daude.
Gurekin etorriko zara.
Espetxeko zientzialariek zure indarraren jatorria aurkitu arte irekiko zaituzte.
Ukabilkada kaskar horiekin eramango nauzulakoan?
Zorte on.
Unopar ergela.
Azpitituluak: Leire
Ikuskatzailea: Ilargi G.